**ประกาศองค์การบริหารส่วนตำบลคันธุลี**



**เรื่อง สอบราคาจ้างโครงการขุดเจาะบาดาลหมู่บ้าน บ้านแหลมดินหมู่ที่ ๕**

**ตำบลคันธุลี อำเภอท่าชนะ จังหวัดสุราษฎร์ธานี**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

องค์การบริหารส่วนตำบลคันธุลี มีความประสงค์จะสอบราคาจ้างโครงการขุดเจาะบาดาลหมู่บ้าน บ้านแหลมดิน หมู่ที่ ๕ ตำบลคันธุลี อำเภอท่าชนะ จังหวัดสุราษฎร์ธานี รายละเอียดตามแบบแปลนที่ อบต.คันธุลีกำหนด

ราคากลางของงานก่อสร้างเป็นเงินทั้งสิ้น ๑๙๘,๐๐๐.๐๐ บาท (หนึ่งแสนเก้าหมื่นแปดพันบาทถ้วน)

ผู้มีสิทธิเสนอราคาจะต้องมีคุณสมบัติ ดังต่อไปนี้

๑. เป็นผู้มีอาชีพรับจ้างงานที่สอบราคาจ้าง ซึ่งมีผลงานก่อสร้างประเภทเดียวกัน ในวงเงินไม่น้อยกว่า ๙๙,๐๐๐.๐๐ บาท

๒. ไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการและได้แจ้งเวียนชื่อแล้ว

๓. ไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทย เว้นแต่รัฐบาลของผู้เสนอราคาได้มีคำสั่งให้สละสิทธิ์ความคุ้มกันเช่นว่านั้น

๔. ไม่เป็นผู้มีผลประโยชน์ร่วมกันกับผู้เสนอราคารายอื่นที่เข้าเสนอราคาให้แก่องค์การบริหารส่วนตำบลคันธุลี ณ วันประกาศสอบราคา หรือไม่เป็นผู้กระทำการอันเป็นการขัดขวางการแข่งขันราคาอย่างเป็นธรรมในการสอบราคาจ้างครั้งนี้

กำหนดดูสถานที่ก่อสร้างในวันที่ ๑๖ กันยายน ๒๕๕๖ ตั้งแต่เวลา ๑๑.๐๐ น. ถึงเวลา ๑๒.๐๐ น. ณ บ้านแหลมดิน หมู่ที่ ๕ ตำบลคันธุลี อำเภอท่าชนะ จังหวัดสุราษฎร์ธานี และกำหนดรับฟังคำชี้แจงรายละเอียดเพิ่มเติมในวันที่ ๑๖ กันยายน ๒๕๕๖ ตั้งแต่เวลา ๑๓.๐๐ น. เป็นต้นไป

กำหนดยื่นซองสอบราคา ในวันที่ ๔ กันยายน ๒๕๕๖ ถึงวันที่ ๑๖ กันยายน ๒๕๕๖ ตั้งแต่เวลา ๐๘.๓๐ น. ถึงเวลา ๑๖.๓๐ น. ณ ส่วนการคลัง องค์การบริหารส่วนตำบลคันธุลี อำเภอท่าชนะ จังหวัด สุราษฎร์ธานี และในวันที่ ๑๗ กันยายน ๒๕๕๖ ตั้งแต่เวลา ๐๘.๓๐ น. ถึงเวลา ๑๖.๓๐ น. กำหนดยื่นซอง ณ ศูนย์รวมข้อมูลการจัดซื้อหรือการจัดจ้างขององค์การบริหารส่วนตำบลระดับอำเภอท่าชนะ และกำหนดเปิดซองใบเสนอราคาในวันที่ ๑๘ กันยายน ๒๕๕๖ ตั้งแต่เวลา ๑๐.๐๐ น. เป็นต้นไป

ผู้สนใจติดต่อขอรับเอกสารสอบราคาจ้าง ในราคาชุดละ ๕๐๐.๐๐บาท ได้ที่ส่วนการคลัง องค์การบริหารส่วนตำบลคันธุลี ในวันที่ ๔ กันยายน ๒๕๕๖ ถึงวันที่ ๑๗ กันยายน ๒๕๕๖ ตั้งแต่เวลา ๐๘.๓๐ น. ถึงเวลา ๑๖.๓๐ น. ดูรายละเอียดได้ที่เว็บไซต์ www.khanthuli.go.th หรือสอบถามทางโทรศัพท์หมายเลข ๐๗๗-๘๓๑-๙๖๗ ต่อ ๑๓ ในวันและเวลาราชการ

ประกาศ ณ วันที่ ๔ กันยายน พ.ศ. ๒๕๕๖

(นายมงคล ธรรมฤทธิ์)

นายกองค์การบริหารส่วนตำบลคันธุลี